OpenLLM-France/wikimedia huggingface dataset:
# Robert Vercellone

Robert Vercellone (Niça, 21 de març de 1921 - Niça, 1 de setembre de 1996) va ser un ciclista nascut a França però de nacionalitat italiana. Fou professional entre 1945 i 1952, i va combinar el ciclisme en pista amb la ruta. El seu èxit més important fou la victòria d'etapa a la Volta a Espanya de 1948.

## Palmarès

* 1948
** Vencedor d'una etapa a la Volta a Espanya
* 1949
** 1r als Sis dies de Buenos Aires (amb Alvaro Giorgetti)
* 1950
** Vencedor d'una etapa al Tour del Sud-Est

## Referències

* ↑ «VERCELLONE Robert». [Consulta: 24 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Robert VERCELLONE» (en italià). [Consulta: 24 desembre 2022].

## Enllaços externs

* Palmarès a sitiodeciclismo.net
# Robert La Caze

Robert La Caze (8è districte de París, 26 de febrer de 1917 - Lo Canet, 1 de juliol de 2015) va ser un pilot de curses automobilístiques francès que va arribar a disputar curses de Fórmula 1.

## A la F1

Va debutar a l'onzena i última cursa de la temporada 1958 (la novena temporada de la història) del campionat del món de la Fórmula 1, disputant el 19 d'octubre del 1958 l'única edició de la història del GP del Marroc al Circuit d'Ain-Diab.
Robert La Caze va participar en una única cursa puntuable pel campionat de la F1, aconseguint finalitzar la prova en catorzè lloc (tercer de la F2) i no assolí cap punt per la classificació del campionat del món.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1958 | Robert La Caze | Cooper | Climax | ARG | MON | HOL | 500 | BEL | FRA | GBR | ALE | POR | ITA | MAR 14 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Sabatera (desambiguació)

«Sabatera» té aquests significats:
En Micologia hi ha diferents espècies de bolets que contenen el mot sabatera al seu nom comú. Es tracta de bolets anuals, de carn de la consistència del suro, endurida però que es pot trencar amb un cert esforç. En el revers tenen una esponja que no és separable El barret és central o excèntric, sempre amb cama. Estableixen micorrizes amb arbres i arbusts.
Les espècies de sabateres més corrents son:
* Scutiger pes-caprae, sabatera
* Albatrellus ovinus, sabatera camussa
* Albatrellus cristatus, sabatera crestalluda
* Boletopsis grisea, sabatera grisa
* Boletopsis leucomelaena, sabatera negra
* Albatrellopsis confluens, sabatera rossa
* Albatrellus ovinus var. subrubescens, sabatera rossejant

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia. II. El Papiol: Editorial Efadós, 2022. ISBN 978-84-18243-12-7.
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
# Rossinyol cuablanc

El rossinyol cuablanc (Myiomela leucura) és una espècie d'ocell de la família dels muscicàpids (Muscicapidae).

## Descripció, distribució i habitat

Un exemplar adult sol mesurar entre 17 i 19 centímetres. El mascle té el plomatge de color blau marí amb les plomes de la cua blanques mentre que la femella vesteix uns tons marrons amb una marca blanca al coll.
El seu rang de distribució s'estén per les regions del nord del subcontinent indi i les zones adjacents del sud-est asiàtic. Es troba a Bangladesh, Bhutan, Cambodja, l'Índia, Laos, Malàisia, Myanmar, el Nepal, Taiwan, Tailàndia i Vietnam.
Els seus hàbitats naturals són els boscos tropicals i subtropicals de frondoses humits i els boscos de muntanya subtropicals i tropicals humits. El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (desembre 2019), la subespècie del sud de Cambodja (Myiomela leucura cambodiana) constituiria una espècie apart: el rossinyol de Cambodja. Tanmateix, aquest criteri no és compartit per la llista mundial d'ocells del Congrés Ornitològic Internacional (versió 10.1, gener 2020).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Rossinyol cuablanc». Diccionari dels ocells del món. TERMCAT. [Consulta: 19 desembre 2021].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 705. ISBN 978-84-16728-37-4.
* ↑ BirdLife International. «White-tailed Blue Robin. Myiomela leucura» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 19 desembre 2021].
# Rotaboc

«Rotaboc» té aquests significats:
* Llampúdol bord (Rhamnus ludovici-salvatoris)
* Blada (Acer opalus)
* Lonicera implexa
# Rovné (Banská Bystrica)

* Per a altres significats, vegeu «Rovné».
Rovné és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1413.
# Rovné (Humenné)

* Per a altres significats, vegeu «Rovné».
Rovné és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1567.
# Enlilnasir I

Enlilnasir I o Enlil-nasir I va ser un rei d'Assíria que va governar potser entre els anys 1500 aC i 1490/1485 aC, segons la cronologia mitjana. La Llista dels reis d'Assíria diu que va governar 13 anys. Segons la Història sincrònica (un text babiloni del segle viii aC que fa referència a les relacions entre Babilònia i Assíria durant la dominació cassita) hauria estat contemporani del rei Ulamburiaix que regnava cap a l'any 1500 aC.
Va restaurar les torres d'un temple a Assur, no se sap quin, ja que el nom apareix damnat al text. Aquest temple havia estat fundat per Ixme-Dagan II.
El va succeir el seu fill Nurili, segons la Llista dels reis d'Assíria.

## Referències

* ↑ «The Assyrian king list». Livius.org. [Consulta: 2 novembre 2021].
* ↑ Radner, Karen (ed.). The prosopography of the Neo-Assyrian empire: vol. 1, part II. B -G. Helsinki: The Neo-Assyrian Text Corpus Project, 1999, p. 280. ISBN 9789514586453.
* ↑ Grayson, A. Kirk. Assyrian royal inscriptions vol. 1: From the beginning to Ashur-resha-ishi I. Wiesbaden: Harrassowitz, 1972, p. 36. ISBN 9783447013826.

## Bibliografia

* A. Poebel. "The Assyrian King List from Khorsahabad". A: Journal of Near Eastern Studies, 1, 4.
* Assíria
# Speculum Humanae Salvationis

Speculum Humanae Salvationis és el títol d'una obra anònima del segle xiv on es desenvolupa l'anomenada tipologia bíblica, és a dir, la lectura de l'Antic Testament com a prefiguració del Nou Testament i on els personatges del primer es veuen com a tipus o miralls dels del segon, especialment episodis de la vida de Jesús.
L'èxit de l'obra, escrita en llatí, fa que se'n conservin nombroses còpies manuscrites (350) i impressions com a incunable (com a mínim 16). Es considera un dels llibres més populars de l'època en el camp de la teologia popular. Va ser traduït al francès, l'anglès, l'alemany, el castellà, el txec i l'holandès.

## Estructura

El llibre comença amb un pròleg i després segueixen 42 capítols de 100 línies en vers cadascun. En ells es relata un episodi relacionat amb Crist i tres històries anteriors que el prefiguren, amb abundants il·lustracions sobre els quatre relats. En algunes versions manuscrites s'han afegit tres capítols suplementaris: els estadis de la Passió de Jesús, els set dolors i els set goigs de la Verge, aquests sense precedents previs. Els capítols inclouen pregàries i poden ser usats autònomament per als sermons de la missa. Cada pàgina conté dues columnes de text amb vint-i-cinc línies escrites per columna, amb il·lustracions a l'inici d'algunes línies i a la part superior del foli.

## Autoria

En la tradició medieval de les obres col·lectives i de no vantar-se de les pròpies fites, l'autor roman voluntàriament anònim, com declara al prefaci. Per les al·lusions, tanmateix, es pot deduir que es tracta d'un frare dominic i s'ha atribuït a dues figures. La primera és la de Ludolf de Saxònia, qui va escriure una vida comentada de Jesús en la mateixa línia que els episodis aquí triats. L'altra opció és la de Vicent de Beauvais, autor del Speculum Maius, una enciclopèdia medieval, obra amb què comparteix algunes fonts de referència i a qui un dels primers traductors del text al francès, Jean Miélot, esmenta com a autor.

## Llegat

Les correspondències entre tipus o figures de l'obra han aparegut en nombroses obres posteriors, a causa de l'enorme popularitat del llibre. La part iconogràfica també ha tingut una forta influència. Tot i que cada còpia comptava amb les seves variants quant a les il·lustracions (i gran varietat en la cura dels detalls o els materials emprats d'acord amb el preu final que es volgués fixar al llibre), existeix una forta unitat d'estil entre els diferents dibuixos. Aquests han influït autors posteriors, com ara Rogier van der Weyden.

## Referències

* ↑ Paul Perdrizet, Étude sur le "Speculum humanae salvationis", Paris, Champion, 1908
* ↑ Wilson, Adrian, and Joyce Lancaster Wilson (1984). A Medieval Mirror. Berkeley: University of California Press
# Cal Soler (Sant Cugat del Vallès)

Cal Soler és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

Habitatge d'una sola crugia de datació incerta. Destaca l'arcada de totxo a sardinell, sobre basament de pedra, que forma un arc de punt rodó, possiblement data el segle xviii.
Hi ha un arc de pedra en planta baixa en una de les parets mitgeres.

## Història

Les voltes estan documentades des de 1413. En un document medieval consta que l'any 1417 a sota la porxada s'hi varen reunir el batlle i altres persones per decidir que calia fer amb l'església de Sant Pere d'Octavià, que era l'església parroquial romànica de la vila.

## Referències

* 1 2 3 «Cal Soler». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Posició aparent

La posició aparent d'un objecte astronòmic és la seva posició en l'espai des del punt de visió de l'observador. A causa d'efectes físics i/o geomètrics presenta una desviació respecte a la «posició real».
En l'astronomia el terme «posició aparent d'una estrella» es refereix a la posició visual o fotogràfica de l'estrella, tal com es veu des de la nostra Terra en moviment. Per exemple, la velocitat de la Terra de 30 km/s en el seu desplaçament al voltant del Sol causa una aberració anual d'uns 20" pel fet que aquesta velocitat és un 0,01 per cent de la velocitat de la llum.
Altres fenòmens són la paral·laxi, l'aberració diària a causa de la rotació de la Terra, o la precessió dels equinoccis, un lent canvi periòdic de la direcció de l'eix de la Terra que causa el corresponent gir en el sistema de coordenades que es fa servir a la Terra i a l'espai.
L'Apparent Places of Fundamental Stars (abreviat com APFS) és un anuari astronòmic publicat anualment pel Astronomisches Rechen-Institut a Heidelberg (Alemanya) i recull la posició aparent d'unes 1000 estrelles fonamentals cada 10 dies. A més de l'edició en paper hi ha una versió més extensa a Internet.

## Vegeu també

* Moviment propi
* Astrometria
* Navegació
* UTC

## Enllaços externs

* Apparent Places of Fundamental Stars
# Bulbine cepacea

Bulbine cepacea és una espècie de planta herbàcia que pertany a la família de les asfodelàcies, subfamília de les asfodelòidies.
Té una roseta espiral de fulles erectes, esveltes (màx. 1 cm), verdes i lineals amb puntes agudes. Les fulles són gairebé arrodonides en secció transversal, tenen una superfície superior plana i una superfície inferior més rodona. Té una tija curta per sobre del seu tubercle subterrani. Aquesta espècie floreix a la tardor, entre els mesos de març a maig.
És endèmica de la província sud-africana del Cap Occidental, on es troba en vegetació semi-seca de Renosterveld, a l'est fins a Riversdale. Creix a les planes pedregoses i pendents més baixos.

## Taxonomia

Bulbine cepacea va ser descrita per (Burm.f.) Wijnands i publicat a Bothalia 21(2): 157, a l'any 1991.

### Etimologia

Bulbine: que rep el nom del tubercle en forma de bulb de moltes espècies.
cepacea: epítet

### Sinonímia

* Anthericum pugioniforme Jacq.
* Bulbine bisulcata Haw.
* Bulbine cataphyllata Poelln.
* Bulbine inexpectata Poelln.
* Bulbine parviflora Baker
* Bulbine pugioniformis (Jacq.) Link
* Bulbine tuberosa (Mill.) Oberm.
* Ornithogalum cepaceum Burm.f.
* Ornithogalum tuberosum Mill.
* Phalangium bisulcatum (Haw.) Kuntze
* Phalangium pugioniforme (Jacq.) Kuntze

## Referències

* ↑ Wijnands, D.O. (en anglès) Liliaceae: notes on some Monocotyledoneae described by N.L. Burman: Asparagaceae, Asphodelaceae, Colchicaceae. Bothalia, 21, núm.2, pàg. 157 [Consulta: 8 gener 2021].
* 1 2 «Bulbine lagopus» (en anglès). Hermanus Botanical Society. [Consulta: 8 gener 2021].
* ↑ «Bulbine cepacea» (en anglès). Red List of South African Plants. South African National Biodiversity Institute (SANBI). [Consulta: 8 gener 2021].
* ↑ «Bulbine bruynsii» (en anglès). International Plant Name Index (IPNI). [Consulta: 9 gener 2021].
* ↑ «Bulbine bulbosa» (en anglès). Growing Native Plants. Australian National Botanic Gardens, 19-06-2003. [Consulta: 8 gener 2021].
* ↑ «The Plant List: A Working List of All Plant Species». [Consulta: 9 gener 2021].
# Moviment Àrab d'Alliberament

El Moviment Àrab d'Alliberament, MAA (en àrab حركة التحرر العربي, Ḥarakat at-Taḥarrur al-ʿArabī) fou un partit polític de Síria fundat el 25 d'agost de 1952 pel president sirià Adib Shishakli, que anteriorment fou membre del Partit Social Nacionalista Sirià. Durant el seu govern fou l'únic partit legal. Quan el 1953 es va intentar legalitzar altres partits per unes eleccions a celebrar el juliol, aquests partits van rebutjar participar per no tenir temps de preparar-se. El 25 de febrer de 1954 Shishakli va fugir del país i els altres partits van recuperar la seva condició. El nou president interí Maamun al-Kuzbari que era el secretari general del partit, va intentar mantenir el poder però va haver de renunciar al cap de tres dies.
Però el Moviment Àrab d'Alliberament va subsistir i a les eleccions de 1954 va aconseguir dos escons. El 1958 fou prohibit durant el període de la República Àrab Unida. El 1961 va tornar a adquirir estatus legal i va aconseguir 4 escons a les eleccions. Després de la revolució baasista del 8 de març de 1963, el partit es va dissoldre.

## Referències

* Syrian Politics and the Military 1945-1958 per Gordon Torrey, Graduate Institute for World Affairs of the Ohio State University, 1961
# Movimento Defesa da Língua

El Movimento Defesa da Língua és una organització reintegracionista i assambleària, d'acció social de base, que té com a objectiu la normalització i naturalització de la llengua portuguesa a Galícia. El MDL vol reintegrar les diferents parles gallegues a la lusofonia i considera que aquest n'és el seu espai propi, seguint així el pensament tradicional del galleguisme sobre la idonietat de l'apropament lingüístic i cultural entre Galícia i Portugal.
Algunes campanyes del MDL de més èxit són:

## Enllaços externs

* Movimento Defesa da Língua
# Moviment uniforme

En física, un moviment uniforme és aquell en què una de les variables que defineixen el moviment es manté constant. Es distingeixen:
* Moviment rectilini uniforme, moviment de trajectòria rectilínia amb velocitat constant.
* Moviment circular uniforme, moviment de trajectòria circular amb velocitat angular i mòdul de la velocitat lineal constants.

## Referències

* ↑ «Uniform Motion and Non Uniform Motion» (en anglès). vedantu.com. [Consulta: 22 octubre 2022].
* ↑ «Mugimendu zuzena eta zirkularra» (en basc). Amarauna. Eusko Jaurlaritza, 18-10-2017 [Consulta: 22 octubre 2022].
# Muscària

Muscària (llatí Muscaria) fou una antiga ciutat dels vascons, que no ha pogut identificar-se ni ubicar-se, encara que alguns autors pretenen identificar-la amb Tudela, però que és més probable que sigui prop de Lodosa, a l'oest d'Alfaro, i que segurament devia el seu nom que havia a la zona molts mosquits, significant el seu nom "Ciutat dels Mosquits". Lodosa se situa a 33 quilòmetres de Lizarra, a ribes de l'Ebre, en un terreny fèrtil amb les produccions pròpies de la zona de l'Ebre (cereals, cànem, fruita, hortalisses, vinyes, oliveres), conservant-se vestigis d'un antic pont romà. La ciutat està reclinada en una enorme mola calcària els extrems de la qual avancen fins al riu.
# Nanae Aoyama

Nanae Aoyama (japonès: 青山 七恵, Aoyama Nanae; Kioto, 20 de gener del 1983) és una escriptora japonesa. Va guanyar el premi Bungei el 2005, i el 2006 el premi Akutagawa. Ha escrit Mado no akari (窓の灯, 2005), Hitori Biyori (ひとり日和, 2006), Yasashii tameiki (やさしいため息, 2008),Kakera (かけら, 2009), Mahōtsukai kurabu (魔法使いクラブ, 2009), Owakare no oto (お別れの音, 2010).

## Referències

* ↑ http://www.waseda.jp/student/weekly/english/people/e084p.html Arxivat 2019-11-12 a Wayback Machine.
# Narcea

* Per a altres significats, vegeu «Comarca del Narcea».
El riu Narcea és el segon riu més important d'Astúries tant en longitud com en cabal hidràulic. És una afluent per l'esquerra del riu Nalón i segueix un traçat general en sentit sud-est nord-est. Neix en les Fonts del Narcea i desemboca en el riu Nalón a l'alçada de Forcinas (Pravia), estant part dels seu curs alt en el Parque Natural de Fuentes del Narcea, Degaña e Ibiasi
Els seus afluents principals són: per la dreta el Naviego, Onón, Xinestaza i Piqueña; i per l'esquerra el Coto, Arganza, Gera, Nalón, Rodical i Nonaya, alguns d'ells provinents de la zona de Muniellos.
Al llarg del seu curs s'han instal·lat dues centrals hidroelèctriques: la de l'Embassament de la Barca (32 milions de m³) i la de La Florida (800.000 m³). En el seu traçat hi ha diversos cots de pesca fructífers pel que fa a captures de salmó.

## Referències

* ↑ «Se puede pescar en el Narcea un salmón que sea del Esva» (en castellà). 1/11/2013. El Comercio, 13-02-2017.

## Enllaços externs

* https://web.archive.org/web/20091027020111/http://geocities.com/cangas_del_narcea/
# Nastri d'argento 1981

Els Nastri d'argento 1981 foren la 36a edició de l'entrega dels premis Nastro d'Argento (Cinta de plata) que va tenir lloc el 1981.

## Guanyadors
### Millor director

* Francesco Rosi - Tre fratelli
* Ettore Scola - Passione d'amore
* Pupi Avati - Aiutami a sognare
* Carlo Lizzani - Fontamara

### Millor director novell

* Massimo Troisi - Ricomincio da tre

### Millor productor

* Fulvio Lucisano i Mauro Berardi - Ricomincio da tre

### Millor argument original

* Massimo Troisi - Ricomincio da tre

### Millor guió

* Ettore Scola i Ruggero Maccari - Passione d'amore

### Millor actor protagonista

* Vittorio Mezzogiorno - Tre fratelli
* Massimo Troisi - Ricomincio da tre
* Alberto Sordi - Io e Caterina
* Michele Placido - Fontamara

### Millor actriu protagonista

* Mariangela Melato - Aiutami a sognare

### Millor actor debutant

* Massimo Troisi - Ricomincio da tre

### Millor actriu debutant

* Elena Fabrizi - Bianco, rosso e Verdone ex aequo Carla Fracci - La storia vera della signora delle camelie
* Cristina Donadio - Razza selvaggia

### Millor actriu no protagonista

* Ida Di Benedetto - Fontamara
* Elena Fabrizi - Bianco, rosso e Verdone
* Maddalena Crippa - Tre fratelli

### Millor actor no protagonista

* Massimo Girotti - Passione d'amore
* Orazio Orlando - Aiutami a sognare
* Rossano Brazzi - Io e Caterina
* Lello Arena - Ricomincio da tre

### Millor banda sonora

* Riz Ortolani - Aiutami a sognare

### Millor fotografia

* Pasqualino De Santis - Tre fratelli

### Millor vestuari

* No concedit

### Millor escenografia

* Mario Garbuglia - La storia vera della signora delle camelie
* Fiorenzo Senese - Passione d'amore

### Millor pel·lícula estrangera

* Akira Kurosawa - Kagemusha (Kagemusha)
* Robert Redford – Gent corrent (Ordinary People)
* Martin Scorsese - Toro salvatge (Raging Bull)
* François Truffaut - Le Dernier métro

## Referències

* ↑ Nastri d'Argento 1981, mymovies.it
* ↑ 1981 Arxivat 2020-07-17 a Wayback Machine. a l'Albo d'Oro dels Nastri d'Argento

## Vegeu també

* David di Donatello 1981

## Enllaços externs

* Massimo Troisi - Nastri d'argento per ll film ricomincio da tre - 1981 a YouTube
# Nediúrevo

Nediúrevo (en rus: Недюрево) és un poble de l'óblast de Vladímir, a Rússia, segons el cens del 2010 tenia 10 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Negligència (maltractament)

La negligència és una forma de maltractament on el responsable de tenir cura d'algú que no pot cuidar-se per si mateix, no ho fa.
La negligència pot incloure la falta de supervisió, alimentació o atenció mèdica suficients, o l'incompliment d'altres necessitats per a les quals la víctima no pot proporcionar-se. La negligència en menors pot ocasionar molts efectes secundaris a llarg termini, com ara lesions físiques, trastorns d'ansietat, baixa autoestima, trastorns d'atenció i trastorns de conducta.

## Referències

* ↑ «Analysis of Elder Abuse and Neglect Definitions Under State Law». National Academy of Sciences, 2003. [Consulta: December 29, 2015].
* ↑ «Child Abuse and Neglect». Long-term consequences of child Abuse and Neglect. [Consulta: 30 setembre 2011].
# Neusticomys vossi

Neusticomys vossi és una espècie de mamífer rosegador de la família dels cricètids. Viu al sud de Colòmbia i el nord de l'Equador. Té una llargada de cap a gropa de 103 mm, la cua de 108 mm i els peus de 27 mm. L'espècie fou anomenada en honor del mastòleg estatunidenc Robert S. Voss. Com que fou descoberta fa poc, encara no se n'ha avaluat l'estat de conservació.

## Referències

* ↑ Hanson, J. D.; D'Elía, G.; Ayers, S. B.; Cox, S. B.; Burneo, S. F.; Lee Jr., T. E. «A new species of fish-eating rat, genus Neusticomys (Sigmodontinae), from Ecuador» (en anglès). Zoological studies, vol. 59, 49, 2015, pàg. 1-11. DOI: 10.1186/s40555-015-0126-7.
# Municipi de Ķegums

El municipi de Ķegums (en letó: Ķeguma novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Ķegums. El municipi va ser creat l'any 2002 després de la reorganització territorial.

## Ciutats i zones rurals

* Ķegums (ciutat amb zona rural)
* Rembates pagasts (zona rural)
* Birzgales pagasts (zona rural)

## Població i territori

La seva població està composta per un total de 6.386 persones (2009). La superfície del municipi té uns 492,0 kilòmetres quadrats, i la densitat poblacional és de 12,98 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 19 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 19 gener 2015].
# Rovuma

Rovuma o Ruvuma és un riu d'Àfrica oriental que delimita la frontera entre la part continental de Tanzània i Moçambique. Mesura uns 800 km amb una conca de 155.500 km². Desguassa una mitjana de 475 metres cúbics per segon.
Es forma per dos rius 'importància similar que s'uneixen: el Lujenda, procedent del sud-est i el Rovuma que ve de l'oest. Les fonts són en un altiplà a l'est del llac Niassa a 87 km de la costa. Primer corre a l'oest i després gira al sud i a l'est. El riu desaigua a l'oceà Índic a uns 35 km al nord del cap Delgado.
Els seus afluents són:
* Afluents del nord (Tanzània):
** Lukimva
** Muhuwesi
** Lumesule
* Afluents del sud (Moçambic):
** Messinge
** Lucheringo
** Lussanhando
** Chiulezi
Un pont per unir els dos països a través del riu s'estava construint el 2007.